carte blanche
Store norske leksikon,Ordforklaringer,Ord og uttrykk på andre språk,Franske ord og uttrykk
Carte blanche er et fransk uttrykk som betyr fullmakt eller tillatelse som gjelder uten forbehold eller begrensninger.
Hvis noen gir deg carte blanche, får du uinnskrenket fullmakt eller blankofullmakt, det vil si at du får frie hender og kan handle på eget initiativ og ta avgjørelser på egen hånd.På norsk brukes carte blanche som et substantiv, ofte i uttrykk som gi carte blanche, få carte blanche eller ha carte blanche. Uttrykket er sammensatt av substantivet carte ('kort, ark') og hunkjønnsformen av adjektivet blanc ('hvit, blank'). Opprinnelig betegnet carte blanche et blankt ark eller et ubeskrevet kort som ikke inneholdt noen ordre eller instrukser, og som derfor ga mottakeren frihet til selv å gjøre det han eller hun ville. Les mer i Store norske leksikon fransk